alexandrainst/scandi-wiki huggingface dataset:
Bylina

Bylina (; fleirtal  byliny) er ein type russisk helteepos frå mellomalderen som har mytologiske element. Bylina har ikkje rim, men har ein karakteristisk rytme som former ein slags frie vers. Ein av dei best kjende bylinaen er Igorkvadet. Eposa blei tekne vare på gjennom munnleg overlevering.
Dei fleste bylina overlevde som allmugetradisjon i dei nordlege delane av Russland, og dei er blitt etterlikna av fleire seinare russiske diktarar.

Dei eldste verka tek for gullalderen til Kievriket frå 900-talet og dei følgjande hundreåra. Dei krinsar om Vladimir den store og folka rundt han, med heltar som kosakken Ilja av Murom. Seinare soger kan ha innhald frå tida under Ivan den grufulle eller Peter den store, eller handla om opprørsheltar som Stenka Razin og Pugatsjov. På 1900-talet blei det laga eit bylina med handling frå den russiske revolusjonen, 'Soga om Lenin'.

Kjelder 

Denne artikkelen bygger på «Bylina» frå ,  den 20. juli 2021. 
 oppgav desse kjeldene: 
 

Russisk litteratur
Russiske ord og uttrykk
Episk litteratur
Bogatyr

Bogatyr er ein fast figur i austslaviske legender (bylina, helteepos) frå mellomalderen. Han er mykje lik den vesteuropeiske litterære mellomalderfiguren «vandrande riddar».  I sogene er bogatyrar særs mektige krigarar som er fulle av mot, og sjeldan bruker magi til å slost mot fiendane sine.

Sjølve ordet «bogatyr» (russisk богатырь, gammalaustslavisk богатырь, ukrainsk богатир)  er eit lånord som truleg er kome frå persisk via tyrkisk og kan omsetjat med 'helt'. Det russiske ordet богатырь (bogatýr’) er avleidd frå tyrkisk, truleg khazar, frå det gammaltyrkiske bagatur ('helt'), igjen avleidd frå urtyrkisk *bAgatur ('helt'), moglegvis frå uraltaisk mi̯àga ('æra, lovprisa').

Nokre bogatyrar reknar ein med er verkelege historiske personar, medan andre er reine sogeskikkelsar som kan stamma frå gammal slavisk mytologi, til dømes kjempa Svjatogor (Святого́р).

Den sovjetrussiske raude hæren si spisse klaffelue bogatyrka («bogatyrlue») var inspirert av dei spisse krigarhjelmane med ringbrynjekapper som bogatyrane brukte.

Kjelder 

Denne artikkelen bygger på «Bogatyr» frå ,  den 20. juli 2021.  

Kievriket
Russisk kultur
Slavisk mytologi
Russiske ord og uttrykk
Sign of the Times av Bryan Ferry

«Sign of the Times»  er ein song av Bryan Ferry, tidlegare solovokalist i Roxy Music. Han kom ut som den andre singelen frå det femte soloalbumet hans, «The Bride Stripped Bare» i 1978. Det var den trettande singelen hans. Singelen nådde 37. plassen på den britiske singellista, men gjekk ikkje inn på salslistene andre stader. B-sida til singelen var «Four Letter Love», som ikkje kom med på albumet. Det vart laga ein musikkvideo til singelen, filma under den første episoden av The Kenny Everett Video Show i 1978.

Medverkande
 Bryan Ferry - solovokal 
 Waddy Wachtel - gitar
 Neil Hubbard - gitar
 Rick Marotta - trommer
 Alan Spenner - bass 
 Ann O'Dell - piano og strykararrangement

Kjelder

Denne artikkelen bygger på «Sign of the Times (Bryan Ferry song)» frå ,  den 20. juli 2021. 
 oppgav desse kjeldene:

Singlar frå 1978
Bryan Ferry-songar
Songar skrivne av Bryan Ferry
Songar frå 1978
Polydor Records-singlar
What Goes On av Velvet Underground

«What Goes On» er ein song av The Velvet Underground. Det var den einaste singelen deira frå albumet The Velvet Underground frå 1969.

Songen vart spelt inn i 1968 i T.T.G. Studios i Hollywood.

Eit konsertopptak av songen med Doug Yule på klaverinstrument kom ut på det doble konsertalbumet 1969: The Velvet Underground Live.

Medverkande
 Lou Reed – solovokal, elektrisk & akustisk gitar (inkludert solo)
 Doug Yule – bass, Vox Continental-orgel, korvokal
 Sterling Morrison – elektrisk gitar (inkludert solo)
 Maureen Tucker – trommer

Andre versjonar
Doctors of Madness brukte å spele songen på konsertar i 1977 og 1978. Roxy Music-songaren Bryan Ferry spelte inn «What Goes On» (med element av «Beginning to See the Light») på soloalbumet sitt The Bride Stripped Bare i 1978.

Orgelriffet på «What Goes On» vart nytta i Talking Heads-songen «Once in a Lifetime» i 1980 på albumet deira Remain in Light.

Songen vart spelt inn av The Feelies i 1988 på albumet deira Only Life, Elizabeth Mitchell i 2006 på albumet hennar You Are My Little Bird, The Screaming Trees i 2009 på samlealbumet Unpiecing the Jigsaw - A Tribute to The Velvet Underground og The Dils på fleire konertalbum. 

Jim Kerr spelte inn songen som B-side til «Shadowland» i 2010, og seinare på ei spesialutgåve av albumet Lostboy! AKA Jim Kerr.

Kjelder

Denne artikkelen bygger på «What Goes On (Velvet Underground song)» frå ,  den 20. juli 2021. 
 oppgav desse kjeldene:

The Velvet Underground-songar
Songar frå 1969
Eksperimentelle rockesongar
Songar skrivne av Lou Reed
Songar om narkotika
Bryan Ferry-songar
Jimmy Douglass

Jimmy Douglass, òg kjend som «The Senator», er ein USA-amerikansk lydteknikar og plateprodusent. Han har vore aktiv i meir enn fire tiår.

Karriere
Tidleg i 1970-åra byrja han studiokarrieren sin i studioa til Atlantic Records i New York City, medan han framleis gjekk på vidaregåande skule. Her gjekk han i lære hos erfarne lydteknikarar og produsentar som Tom Dowd, Arif Mardin, Jerry Wexler og Ahmet Ertegun. Hos Atlantic Recording arbeidde han med artistar som Aretha Franklin, Hall & Oates, Roberta Flack, Donny Hathaway, Foreigner, Led Zeppelin og AC/DC.

I 1980-åra byrja Douglass òg å fungere som produsent. Han var lydteknikar og produsent for etablerte artistar som The Rolling Stones, Elkie Brooks, Slave, Odyssey, Roxy Music, Genesis og Gang of Four.

Frå 1990-åra har Douglass arbeidd mykje med jinglar og post-produksjon. I 1994 byrja han å samarbeide mykje med produsenten Timbaland og var lydteknikar for han i meir enn eitt tiår. Dei samarbeidde med artistar som Aaliyah, Missy Elliott, Ginuwine og Jay-Z.

Kjelder

Denne artikkelen bygger på «Jimmy Douglass» frå ,  den 20. juli 2021. 
 oppgav desse kjeldene:

USA-amerikanske plateprodusentar
USA-amerikanske lydteknikarar
Afroamerikanske musikarar
Romersk kamille

Romersk kamille (Chamaemelum nobile) er ein fleirårig plante i korgplantefamilien. Blomen minnar om kamilleblom eller tysk kamille, og blir brukt som han i urtemedisin, til kamillete og aromaterapi. Planten har ikkje nokon stadfesta medisinsk verknad.

Kjelder

Bakgrunnsstoff

Korgplantefamilien
Urter
Gombe Stream nasjonalpark

Gombe Stream nasjonalpark ligg vest i Kigoma-regionen i det nordvestlege hjørnet av Tanzania, ved breidda av Tanganyikasjøen og like sør for grensa mot Burundi. Regionhovudstaden Kigoma ligg 20 km sør for Gombe.

Parken blei oppretta i 1968. Gombe er den minste av parkane som høyrer til Tanzania National Parks Authority. Parken omfattar 51 kvadratkilometer med skog langs kysten på nordsida av Tanganyikasjøen og strekkjer seg frå flate grasslettar til tropisk regnskog. Ein kan berre nå parken med båt.

Galleri

Kjelder

Denne artikkelen bygger på «Gombe Stream nasjonalpark» frå ,  den 21. juli 2021.

Bakgrunnsstoff 

Verneområde oppretta i 1968
Verneområde i Tanzania
Kigoma-regionen
Feofan Grek

Feofan Grek (russisk Феофан Грек, gresk Θεοφάνης, 'Theofanes grekaren', fødd ca. 1340 i Konstantinopel, død ca. 1410) var ein bysantinsk kunstnar og ein av dei største ikonmålarane i Storfyrstedømet Moskva. Han var lærar og mentor for Andrej Rubljov.

Feofan var fødd i Konstantinopel. Han flytta til Novgorod i 1370, og til Moskva i 1395.

Verk i utval

Fresker

Ikon 
Det er stilt spørsmål ved om Feofan verkeleg er kunstnaren bak desse verka.

Kjelder

Denne artikkelen bygger på «Theophanes greken» frå ,  den 21. juli 2021.

Bakgrunnsstoff 

Greske kunstnarar
Russiske kunstnarar
Folk frå 1300-talet
Folk frå 1400-talet
Phill Brown

Phill Brown () er ein britisk lydteknikar som har arbeidd med ei rekkje kjende musikarar, som Traffic, Led Zeppelin, David Bowie, Cat Stevens, Bob Marley og Talk Talk. Han er òg den yngre broren til Terry Brown.

Kjelder

Denne artikkelen bygger på «Phill Brown» frå ,  den 21. juli 2021. 
 oppgav desse kjeldene:

Bakgrunnsstoff
 Offisiell nettstad

Folk frå Tottenham
Britiske lydteknikarar
Hn/Log

Log (frå norrønt lǫg, frå lag, 'det som er lagt, fastsett') er ein rettsregel som fastset rettar og plikter. Ei formell log er ein skriven rettsregel laga av den loggjevande makta i eit land.

I moderne tid er logar som oftast nedskrivne, slik at sedvanerett ikkje er rekna som del av logane. Tradisjonelt hev ein ofte brukt munnleg logyverføring, der logane ikkje er skrivne ned, men likevel ligg fast.

Noreg 

I Noreg er ei log definert som ein generell rettsregel gjeven av Stortinget etter reglar heimla i den norkse grunnloga.

Logar vedtekne til og med 1968 vert identifiserte med sanksjonsdato, og eit tal dersom det vart vedtekne fleire logar same dag. Logar vedtekne frå og med 1969 vert identifiserte med årstal og eit stigande nummer gjenom kalenderåret.

Saksgangen fram mot logvedtak 
Regjeringa si førebuing
 I større og særleg viktige logsaker uppnemner Regjeringa eit utval. Utvalet greier ut om faktiske tilhøve og rettslege problemstillingar. Utgreiinga og eit utkast til log vert levert i form av ein NOU eller ein rapport til det departementet sakstypen normalt sorterer under.
 Departementet sender logutkastet til andre relevante departement og organisasjonar til høyring.
 I saker der ein hev ein NOU og høyringsuttalar frå organisasjonar vert NOUen samanfatta med uttalane og departementet sine eigne kommentarar i ein odelstingsproposisjon (Ot.prp.) I mindre logsaker utarbeider departementet direkte eit logframlegg i form av ein odelstingsproposisjon (Ot.prp.). 
 Kongen i statsråd (Regjeringa) vedtek proposisjonen og sender han vidare til Stortinget for handsaming.

Stortinget si handsaming 
 Den relevante fagkomiteen vurderer proposisjonen og gjev eventuelt kommentarar med innstillinga til Odelstinget (Innst.O.).
 Odelstinget vurderer logsaka og fattar vedtak. (Forh.O.)
 Lagtinget vurderer logsaka og fattar i utgangspunktet endeleg vedtak. (Forh.Lt.) Dersom Lagtinget ikkje sluttar seg til Odelstinget sitt vedtak legg det ved «Lagtinget sine merknader» og sender saka attende til Odelstinget. Dersom det er usemje millom Lag- og Odelsting tvo gonger må logsaka upp til plenumsvotering i Stortinget, og krev 2/3 fleirtal for å verta vedteke.

Kongen i statsråd (Regjeringa) sin sanksjon
 Kongen signerer og statsministeren kontrasignerar vedtaket.

Kunngjering
 Logvedtaket vert kunngjort gjenom Norsk Logtidend og registrert i Logdata-systemet. Loga gjeld i utgangspunktet frå ein månad «etter den dag da det nummer av Norsk Logtidend bleiv utgjeve som innehalder kunngjeringa av loga» jf. LOV-1969-06-19-53 (Log um Norsk Logtidend)

Kjelder

«lov – jus» (02.04.2012) i Store norske leksikon

Høgnorske flokkar
Qaem Shahr

Qaem Shahr er ein by  i Mazandaran provins i nord Iran, nord for fjellkjeda Elburz og sør for Kaspihavet. Han er administrajsonsstad for Qaem Shahr fylke.

Kjelder

Denne artikkelen bygger på «Qaem Shahr» frå ,  den 25. juli 2021.

Bakgrunnsstoff 

Byar i Iran
Mazandaran
Sandra Farmer-Patrick

Sandra Farmer-Patrick, opphavleg Sandra Miller, () er ein tidlegare friidrettsutøvar som representerte Jamaica til 1987, sidan USA. Ho vann sølvmedaljen i 400 meter hekk både under Sommar-OL 1992 og Friidretts-VM 1993.

Aktiv
Sandra Farmer sette i VM-finalen 1987 personbeste på langhekken med 54,38 sekund, og var einast sju hundredels sekund attom bronsemedaljøren. Ho var elles med i Jamaica sitt mannskap som vart nummer 6 i 4 x 400 m stafett.

Etter at ho gifta seg med den USA-amerikanske hekkeløparen David Patrick, byrja ho som Farmer-Patrick å representere USA, eit land ho hadde budd i sidan ho var 11 år gammal. Sommaren 1989 sette ho personbeste med sterke 53,37 ved eit stemne i New York. I VM 1991 kneip ho fjerdeplassen i 400 m hekk, eit lite halvsekund bakom bronsevinnaren.

Ved Sommar-OL 1992 i Barcelona tok Farmer-Patrick sølvmedaljen i 400 m hekk, britiske Sally Gunnell vann klart. Under verdsmeisterskapen 1993 i Stuttgart sprang Farmer-Patrick sitt livs løp. I langhekk-finalen pressa ho favoritten Sally Gunnell heilt inn til målstreken. Gunnell sette verdsrekord med 52,74 sekund, Farmer-Patrick fekk 52,79, også det under den gamle verdsrekorden.

Doping
I 1997 vart Farmer-Patrick utestengd i fire år etter ein dopingtest viste eit for høgt nivå av testosteron.

Medaljar og plasseringar i internasjonale meisterskap
OL 1984 i Los Angeles: Nr 8 – 57,15
VM 1987 i Roma:  Nr 4 – 54,38.
VM 1991 i Tokyo: Nr 4 – 53,95
OL 1992 i Barcelona: Sølvmedalje – 53,69, bakom Sally Gunnell (53,23)
VM 1993 i Stuttgart: Sølvmedalje – 52,79, bakom Sally Gunnell (52,74)
OL 1996 i Atlanta: Utslått i semifinalane (54,73=nr 9)

Kjelder

Denne artikkelen bygger på «Sandra Farmer-Patrick» frå ,  den 22. juli 2021.  

USA-amerikanarar av jamaicansk opphav
Jamaicanske friidrettsutøvarar
Folk frå Kingston på Jamaica
Friidrettsutøvarar frå USA
Dylan Armstrong

Dylan Armstrong () er ein kanadisk tidlegare friidrettsutøvar frå British Columbia som vann sølv i kulestøyt ved VM 2011 og bronse i same øvinga ved VM 2013.

Aktiv
I junioralderen prøvde Armstrong seg i fleire av kastøvingane, best gjorde han det i sleggjekasting. På seniornivå lukkast han betre i kulestøyt. Under Sommar-OL 2008 vart han fjerdemann etter ny personbeste på 21,04 meter, ein einaste centimeter bak Andrej Mikhnevitsj på bronseplassen. I 2010 vann Armstrong kuletevlinga i Samveldeleikane med 21,02 meter. Same året i juni forbetra han sin personbeste til 21,58 m ved eit stemne i Baunatal.

Den 25. juni 2011 støytte Armstrong kula 22,21 meter i Calgary, hans livs lengste støyt. Ved verdsmeisterskapen i Daegu i september nådde han 21,64 meter og tok sølvmedaljen, tyske David Storl vann gullet med 21,78 meter som best. I den neste verdsmeisterskapen, i Moskva i 2013, sikra Armstrong seg ein ny VM-medalje. Nemnde Storl og Ryan Whiting frå USA kom framom han på resultatlista.

Medaljar og plasseringar i internasjonale meisterskap
VM 2001 i Edmonton: Utslått i kvalifiseringa i sleggjekast (63,89 m=nr 31)
VM 2007 i Osaka: Nr 9 i kulestøyt – 20,23 m
OL 2008 i Beijing: Nr 4 i kulestøyt – 21,04 m
VM 2009 i Berlin: Utslått i kvalifiseringa i kulestøyt (19.86 m=nr 16)
VM 2011 i Daegu: Sølvmedalje i kulestøyt – 21,64 m
OL 2012 i London: Nr 5 i kulestøyt – 20,93 m
VM 2013 i Moskva: Bronsemedalje i kulestøyt – 21,34 m

I 2015 gifta Armstrong seg med den russiske kulestøytaren Jevgenija Kolodko.

Kjelder

Denne artikkelen bygger på «Dylan Armstrong» frå ,  den 22. juli 2021.  

Canadiske friidrettsutøvarar
Kulestøytarar
Verdsmeisterskapen i orientering 1979

Verdsmeisterskapen i orientering 1979, den 8. i sitt slag, vart avvikla ved Tampere i Finland dagane frå 2. til 4. september. Det var andre gongen landet arrangert ein verdsmeisterskap i orientering. Deltakarane kom frå 20 land.

Menn

Klassisk-distanse – 15,1 km/16 postar

Stafett

Kvinner

Klassisk-distanse – 8,3 km/10 postar

Stafett

Kjelder

Verdsmeisterskap i orientering
Idrettstilskipingar i Finland
Sport i 1979
Mosdyr

Mosdyr er ei rekkje av små vasslevande, fastsitjande dyr. Enkeltdyra er vanlegvis under 1 mm store, men dei lever i koloniar som kan bli mange centimeter store (opptil 1 m). Bakkroppen til dyra dannar eit eskeforma skal (kalla zooecium), som heile dyret kan trekkja seg tilbake i.

Koloniane består av mange slike zooeciar som sit tett i tett, og kan danna eit kvit- eller gråaktig «belegg» på steinar, muslingskal, krepsdyr eller algar. Dei fleste artene er marine, men klassen Phylactolaemata lever i ferskvatn.

Mosdyra har eit coelom, men manglar eit krinsløpssystem og ekskresjonssystem. Forkroppen dannar ein tentakelkrans som dyra filtrerer vatnet med, for å livnæra seg på organiske partiklar og plankton. Tarmkanalen er U-forma, slik at endetarmsopningen òg ligg på forkroppen.

Til skilnad frå kamptozoane, som liknar litt i kroppsbygnad, munnar endetarmen ikkje ut i tentakelkransen. Dette er bakgrunnen for det vitskaplege namnet Ectoprocta (gresk ektos = 'utanfor', proktos = 'endetarmsopning'). Kamptozoar blei til tider kalla som «Bryozoa entoprocta» (entos = 'innanfor'). I dag har ein gått bort frå å samanfatta desse to gruppene.

Tidlegare gjekk ein ut frå at mosdyr var nærast i slekt med armføtingar og hesteskomakkar, og at dei stod nærare deuterostomiane enn protostomiane. Nyare fylogenetisk forsking har vist at dei høyrer til protostomiane, men dei nøyaktige slektskapstilhøva er ikkje klårlagt enno.

Mosdyr har ein karakteristisk, lueforma larve (cyphonautes).

Kjelder

Denne artikkelen bygger på «Mosdyr» frå ,  den 22. juli 2021.  
 

Dyr
Papuaugle

Papuaugle (Uroglaux dimorpha) er den einaste arten i slekta Uroglaux og høyrer til i uglefamilien (Strigidae), der han er rekna som basal i underfamilien Ninoxinae (haukugler). Arta er endemisk for Ny-Guinea, inkludert øya Yapen.

Skildring 
Papuaugler er kjenneteikna av eit relativt lite hovud og lang stjert. Dei blir kring 30–33 cm lange. Ansiktsparabolen er kvitaktig med gule auge, innramma av kvite augebryn. Nebbet er blågrått og nebbrota guloransje. Fjørdrakten er rustbrun til brun med innslag av svart på oversida og bleik med  mørkare spetter på undersida. Ekstremitetane er gule og klørne bleike.

Utbreiing og habitat 
Arten trivst i tropisk regnskog og held til i låglandet, i høgder opp mot 1 500 moh. Ein veit svært lite om rørslene til arten, men reknar med at han er stadbunden.

Kjelder 

Fuglar på Ny-Guinea
Ugler
Kermit Moore

Kermit Moore () var ein USA-amerikanske dirigent, cellist og komponist.

Moore var med å skipe Symphony of the New World, det første raseintegrerte orkesteret i USA. I lag med kona Dorothy Rudd Moore og andre skipa han Society of Black Composers. Hanv ar òg medlem og styremedlem av Musicians Club of New York.

Kjelder

Denne artikkelen bygger på «Kermit Moore» frå ,  den 22. juli 2021. 
 oppgav desse kjeldene:

Afroamerikanske komponistar
USA-amerikanske komponistar
USA-amerikanske cellistar
Yanick Étienne

Yanick Étienne er ein haitisk songar og korvokalist. Ho song korvokal på hitten «Avalon» av Roxy Music i 1982. Ho er mor til rapparen og produsenten Dernst Emile II, betre kjend som D'Mile.

Étienne song seinare på tre soloalbum av Bryan Ferry, Boys and Girls, Bête Noire og Mamouna.

Diskografi
 «Love Songs for You» (2004)
 «Dernst Emile Presents:  Yanick Etienne»  (1990)

Kjelder

Denne artikkelen bygger på «Yanick Étienne» frå ,  den 22. juli 2021. 
 oppgav desse kjeldene:

Haitiske songarar
The High Road av Roxy Music

The High Road er ein konsert-EP av det engelske rockebandet Roxy Music. Opptaket vart gjort i Apollo i Glasgow i Skottland den 30. september 1982 under Avalon-turneen. Det inneheld fire spor. To av songane var coverversonar, inkludert hitversjonen deira av John Lennon-songen «Jealous Guy» og Neil Young sin «Like A Hurricane». Ein song frå ei soloplate av Bryan Ferry, «Can't Let Go», kom òg ut, opphavleg frå The Bride Stripped Bare. Den einaste andre songen då var «My Only Love» frå Flesh + Blood, med ein lengre solo. EP-en nådde 26. plassen på UK Album Charts.

Trass i at det har same tittel og omslag, er opptaka på dette albumet ikkje det same som på videoen/DVD-en High Road, som var spelt inn i Fréjus i Frankrike den 27. august 1982. Dei fire songane frå EP-en kom sidan ut på konsertalbumet Heart Still Beating (1990) blanda inn med resten av songane frå Fréjus-konserten.

Innhald

Medverkande
 Bryan Ferry – vokal, klaverinstrument
 Phil Manzanera – gitar
 Andy Mackay – saksofon, obo

Andre medverkande 
 Neil Hubbard – gitar
 Guy Fletcher – klaverinstrument
 Alan Spenner – bass
 Andy Newmark – trommer
 Jimmy Maelen – perkusjon
 Tawatha Agee – korvokal
 Michelle Cobb – korvokal
 Fonzi Thornton – korvokal

Kjelder 

Denne artikkelen bygger på «The High Road (Roxy Music EP)» frå ,  den 22. juli 2021. 
 oppgav desse kjeldene:

EP-ar frå 1983
Konsertalbum frå 1983
Roxy Music-album
Album produserte av Rhett Davies
Turn under Sommar-OL 2008

Turnøvingane under Sommar-OL 2008 i Beijing vart avvikla i tida 9. til 19. august. Øvingane omfatta 14 tevlingar, 8 for menn og 6 for kvinner. 98 menn og 103 kvinner deltok i tevlingane.

Menn

Mangekamp

Bøylehest

Frittståande

Hopp

Ringar

Skranke

Svingstang

Lagkamp

Kvinner

Mangekamp

Bom

Frittståande

Hopp

Skranke

Lagkamp

Kjelder

Denne artikkelen bygger på «Gymnastics at the 2008 Summer Olympics» frå ,  den 23. juli 2021.  
 

Turn
Sommar-OL 2008
Beijing
Don't Stop the Dance

«Don't Stop the Dance» er ein song av den engelske songaren Bryan Ferry frå det sjette soloalbumet hans, Boys and Girls (1985). Songen vart gjeven ut som den andre singelen frå albumet. Songen var skriven og produsert av Ferry og Rhett Davies. Han nådde topp 20 på Billboard's Album Rock-lista og 26. plassen på Adult Contemporary-lista i USA.

Musikkvideoen for songen vart regissert av den kjende musikkvideoregissøren John Scarlett Davis med den franske modellen Laurence Treil.

Songen er blitt remiksa av fleire DJ-ar.

Remiksar
«Don't Stop the Dance» er blitt remiksa av mange artistar, som Greg Wilson, Todd Terje, Grasshopper, Space Coast, Psychemagik, Derek Kaye, Punks Jump Up, Eric «Dunks» Duncan, Idjut Boys, Matvey Emerson, Vector Hold og Sleazy McQueen.

Salslister

Kjelder

Denne artikkelen bygger på «Don't Stop the Dance» frå ,  den 23. juli 2021. 
 oppgav desse kjeldene:

Bakgrunnsstoff
 

Singlar frå 1985
Songar frå 1985
Bryan Ferry-songar
Songar skrivne av Bryan Ferry
Sophisti-pop-songar
Windswept

«Windswept» er ein song framført av Bryan Ferry, solovokalist i Roxy Music. Songen var den tredje og siste singelen frå albumet Boys and Girls, utgjeven i 1985. I motsetnad til dei tidlegare singlane frå albumet, nådde han ikkje topp 40 på den britiske singellista.

David Gilmour, på den tida gitarist i Pink Floyd, speler på songen. Ein instrumental versjon av songen er gjeven ut som B-side til singelen «Is Your Love Strong Enough?» frå Ridley Scott-filmen Legend.

Den britiske versjonen av singelen har fire spor, og dei tre B-sidene er alle unytta opptak frå innspelinga av albumet The Bride Stripped Bare. Desse er det originale sporet «Broken Wings» og coverversjonane av «Crazy Love» (av Van Morrison) og «Feel the Need» (av Detroit Emeralds).

Den franske modellen Laurence Treil er med i musikkvideoen, som vart regissert av Derek Jarman.

Salslister
Singlar

Kjelder 

Denne artikkelen bygger på «Windswept (song)» frå ,  den 23. juli 2021. 
 oppgav desse kjeldene:

Singlar frå 1985
Bryan Ferry-songar
Songar skrivne av Bryan Ferry
Songar frå 1985
Keith Scott

Keith Douglas Scott () er ein kanadisk gitarist. Han er mest kjend for det mangeårige samarbeidet med musikaren Bryan Adams, som han speler sologitar for. Han har òg arbeidd med Cher, Tina Turner, David Bowie, Bryan Ferry, Tom Cochrane, Craig Northey, João Pedro Pais, Jann Arden og andre musikarar.

Kjelder

Denne artikkelen bygger på «Keith Scott» frå ,  den 23. juli 2021. 
 oppgav desse kjeldene:

Bakgrunnsstoff 

Kanadiske gitaristar
Sologitaristar
Ruby Turner

Francella Ruby Turner () er ein britisk-jamaicansk R&B- og soulsongar, låtskrivar og skodespelar.

Turner er mest kjend for albuma og singlane sine i Europa og Nord-Amerika. Ho har arbeidd mykje som korvokalist for andre artistar, som Bryan Ferry, UB40, Steel Pulse, Steve Winwood, Jools Holland og Mick Jagger. Ho har òg skrive songar for musikarar som Lulu, Yazz og Maxi Priest.

Som ein av få britiske songarar, nådde Turner toppen av den amerikanske R&B-lista med «It's Gonna Be Alright» i februar 1990. Mellom 1986 og 1995 gjekk åtte av singlane hennar inn på UK Singles Chart med «I'd Rather Go Blind» som den mest suksessrike. Denne nådde 24. plassen i 1987.

Diskografi

Album

Singlar

Kjelder

Denne artikkelen bygger på «Ruby Turner» frå ,  den 23. juli 2021. 
 oppgav desse kjeldene:

Bakgrunnsstoff

Britar av jamaicansk opphav
Britiske songarar
Britiske soulsongarar
Britiske skodespelarar
Britiske låtskrivarar
Folk frå Montego Bay
Musikarar frå Birmingham
Order of the British Empire
Jools Holland's Rhythm and Blues Orchestra-medlemmar